|  |
| --- |
|  |

# Bilag: Skabelon til samarbejdsaftalen om etablering af et ungekrisecenter

Ungekrisecentret skal indgå en samarbejdsaftale med en eller flere kommuner af en vis volumen om etablering af et ungekrisecenter. Hvis der opnås tilskud, skal der indsendes en samarbejdsaftale i underskrevet stand af begge parter.

Samarbejdsaftalen skal forholde sig til følgende elementer:

1. Beskrivelse af det formelle samarbejde mellem ansøger og kommune
   1. Hvilke opgaver varetager kommunen og i hvilket omfang?
   2. Hvor er samarbejdet om et ungekrisecenter forankret i kommunalt regi?
   3. Er der tilknyttet kommunalt ansatte medarbejdere i tilbuddet i form af fremskudt sagsbehandling eller lignende?
2. Beskriv det nærmere samarbejde omkring målgruppen af børn og unge, der forventer at benytte ungekrisecenteret?
3. Hvordan tilrettelægges processen og samarbejdet omkring henvendelser fra børn og unge i akut krise, og eventuelt ved akut-anbringelser?
   1. I dagtimer
   2. I ydertimer
4. Rammen for samarbejdet mellem ungekrisecenter og kommune skal indgående være beskrevet i forhold til unge, der tager ophold på ungekrisecenteret med eller uden samtykke.
   1. Hvem er ansvarlig for samarbejdet med tilbuddet i kommunen?
   2. Hvilken rolle vil myndighed spille i samarbejdet?
   3. Vil der blive benyttet en bestemt model for samarbejdet – fx relationel koordinering/netværksmøde eller andet? Hvis ja, hvordan og i hvilket omfang?